**FIŞA ACTIVITĂŢII**

A. Numele şi adresa unităţii de învăţământ aplicante:

**COLEGIUL TEHNIC „DIMITRIE GHIKA”**

Adresa completă:Str. Liceului, nr. 1, Comăneşti, Bacău, România

Nr. de telefon/fax: 0234 374300 – 374621

Site şi adresă poştă electronică: [dghika\_comanesti@yahoo.com](mailto:dghika_comanesti@yahoo.com)

Nivelurile de învăţământ: - clasele I-IV

* Clasele V-VIII
* Clasele IX-XII

Numărul elevilor din şcoală: 1400

Numărul cadrelor didactice din şcoală: 89

Coordonatorul activităţii: Munteanu Silvia-Maria, profesor şi Coordonator proiecte şi proiecte şcolare şi extraşcolare, tel. 0743004965, [yonk\_1174@yahoo.com](mailto:yonk_1174@yahoo.com);

Atudorei Mihaela, profesor, tel.0751069659, atudorei\_mihaela@yahoo.com

**1**. Titlul activităţii: **TRADIŢII ŞI OBICEIURI ROMÂNEŞTI DE PAŞTE, DIN ZONA VĂII TROTUŞULUI**

**2.** Domeniul în care se încadrează proiectul: **cultural**

**3.** Scopul activităţii:

Cunoaşterea şi valorificarea obiceiurilor şi tradiţiilor pascale cu aspectul lor profund religios prin respectarea, practicarea şi transmiterea lor generaţiilor actuale şi viitoare.

**4.** Obiectivele educaţionale ale activităţii:

* Dezvoltarea capacităţilor de comunicare  între elevii şcolilor partenere;
* Stimularea imaginaţiei, a creativităţii, a spiritului de competiţie;
* Conştientizarea afectivităţii de grup ca suport al prieteniei şi dovedirea unui comportament asertiv;
* Consolidarea şi fixarea cunoştinţelor religioase;
* Promovarea prin cântec, poezie şi pictură, frumuseţea artei populare româneşti;
* Dobândirea unor sentimente de dragoste şi respect pentru tradiţiile, obiceiurile şi folclorul românesc;
* Consolidarea colaborării între şcoală, familie, comunitate în scopul orientării şi aprecierii valorilor religioase tradiţionale.

**5.** Elevi participanţi: 180 elevi din grupul ţintă care a vizat elevii claselor a IV-a B, a VI-a a X-a F, a X-a G, a XI-a F, a XII-a G şi a XII-a H

**6.** Durata şi locul desfăşurării: orele 11-13, 06 - 08.04.2015

Sala de festivităţi a Colegiului Tehnic „D. Ghika” Comăneşti

**7.** Descrierea activităţii**:**

Activitatea a cuprins următoarele momente:

1. Prezentarea sub aspect religios a tradiţiilor şi obiceiurilor pascale din zona Moldovei.
2. Creaţii plastice şi artistice cu tema: „Sărbătorile de Paşti în imagini” şi încondeiere de ouă;
3. Paradă de port popular românesc.
4. Moment artistic prezentat de elevi (dansuri populare, recitări, cântece).

Workshopul, desfăşurat şi în ziua de 08.04.2015 sub privirile spectatorilor, a presupus, încondeierea ouălor şi confecţionarea de felicitări de Paşte. Caracterul interdisciplinar a fost vizibil în reunificarea elementelor preluate din folclor, religie, arte plastice şi muzicale, literatură şi informatică. S-au încheiat parteneriate educaţionale cu Primăria Oraşului Comăneşti, Centrul de informare europeană Europe Direct Comăneşti, Asociaţia „Robert Cole” şi Şcoala Gimnazială „Ciprian Porumbescu”.

**8.** Descrierea rezultatelor obţinute în urma activităţii:

La finalul activităţii, s-a realizat o Expoziţie cu produsele (ouăle încondeiate şi felicitări) confecţionate de elevi şi două prezentări power-point: ***Paştele*** şi ***Ouăle roşii***

**9**. Atât elevii, cât şi profesorii şi părinţii şi-au manifestat dorinţa de continuare a acestei activităţi, propunând ca ediţia I desfăşurată anul acesta să continue şi în următorii ani, în perioada premergătoare Paştelui, chiar dacă nu s-ar mai încadra în săptămâna „***Să ştii mai multe, să fii mai bun!”***. Considerăm că activitatea poate continua având în vedere că tradiţiile şi obiceiurile merită a fi perpetuate în epoca globalizării.

**10**. Motivaţia propunerii activităţii ca fiind cea mai:

* Atractivă şi antrenantă, implicând elevii mici şi mari la activităţi practice
* Creativă, punând elevii să-şi exerseze imaginaţia în realizarea produselor finite
* Educativă, pentru că învaţă prin joc elemente de cultură şi civilizaţie locală (şi nu numai)
* Distractivă şi utilă, promovând lucrul în echipă
* O modalitate de a-şi dovedi talentul în domenii variate: recital, cânt, dans popular, desen şi pictură
* Formativă, creând posibilitatea de formare a priceperilor şi deprinderilor în meşteşugul artelor populare
* Utilă, oferind elevilor alternative plăcute de petrecere a timpului liber

**B.** În **Anexa 1** am ataşat cele mai relevante mărturii ale elevilor, profesorilor şi părinţilor, referitoare la activitatea desfăşurată. Dintre acestea, iat[ ;i c\teva citate>

„Activitatea din cadrul Proiectului *Tradiții și obiceiuri românești de Paște din zona Văii Trotușului* a constituit o manifestare artistică și totodată spirituală, fiind dedicată celei mai mari sărbători a creștinătății. Îmbrăcându-se în haine tradiționale românești, elevii au realizate o prezentare a celor mai importante tradiții și obiceiuri pascale din zona Văii Trotușului, demonstrând astfel credința și statornicia neamului nostru.

De asemenea, elevii clasei a XII-a G, coordonați de profesorii Atudorei Mihaela și Munteanu Silvia, au realizat felicitări și ouă încondeiate, evidențiind importanța acestei sărbători și dorința de a aduce în actualitate tradiții și obiceiuri cunoscute și mai puțin cunoscute din zona în care trăiesc. Activitatea le-a stimulat curiozitatea de a investiga simbolurile creștine pascale, ce definesc profilul spiritual al poporului român, de a descoperi mesajul sacrificiului și semnificația Învierii Domnului Iisus Hristos.

Implicarea în acest proiect le-a oferit copiilor ocazia să-şi consolideze unele cunoştinţe despre Sărbătoarea Paştelui, pe care le ştiau de la părinţii lor, să dobândească altele noi privind obiceiurile specifice acestei sărbători. Implicarea elevilor de liceu în realizarea unor acţiuni de încondeiere a ouălor, de participare la obiceiurile de Paşti va duce la formarea unei conştiinţe privind datoria omului de a păstra tradiţiile străbune. Astfel, activitatea a încurajat munca în echipă, încrederea în sine, responsabilitatea, competența, comunicarea, dezvoltarea creativității”. (Prof. OICĂ IULIANA)

„Activitatea la care a participat copilul meu, elev în clasa a XII-a, a fost o manifestare deosebită, pentru că a fost pus în contact direct cu tradiţiile și obiceiurile pascale străbune din zona în care locuiește. Astfel, consider că i s-a consolidat deprinderea de a fi responsabil şi util, responsabilitate pe care și-o va păstra de-a lungul întregii vieţi. De asemenea, toți elevii participanți au fost puşi în situaţii practice, în care au fost determinaţi să experimenteze deprinderi şi capacităţi noi şi să le consolideze pe cele deja dobândite.

Mi-a plăcut faptul că elevii, îndrumați de profesorii lor, au adunat informații utile despre tradițiile și obiceiurile pascale din zona Văii Trotușului, pe care le-au prezentat prin intermediul unui power-point extrem de bine realizat. Cunoscând elementele religioase care definesc spiritualitatea poporului român, elevii au conștientizat semnificația și importanța Paștelui, a păstrării datinilor străbune precum încondeierea ouălor. Consider că activitatea a reușit să cultive comportamentul moral religios al elevilor și al tuturor celor prezenți.

Felicitări organizatorilor și tuturor celor implicați într-o activitate atât de reușită!”

(Iacob, părinte al elevului Rareș Iacob, cl. a XII-a G, dirigintă coord. proiectului Atudorei Mihaela)

„Pentru mine a fost o experienţă diferită şi minunată, care ar trebui repetată în fiecare an, pentru reamintirea tradiţiilor şi sentimentului de bucurie în familie de mult uitat, acesta este un prilej de a-l reintroduce în inimile noastre”. (Maftei Andreea-Elena, cl. a XII-a G)

„În cadrul acestei activităţi am găsit răspuns la unele întrebări legate de Sărbătorile Pascale şi mi-am consolidat cunoştinţe despre Învierea Domnului. Mi-a plăcut foarte mult partea practică a acestui proiect”. (Iuleş Steliana Elena, cl. a IV-a B)

**C.** Dovezi ale activităţii **TRADIŢII ŞI OBICEIURI ROMÂNEŞTI DE PAŞTE, DIN ZONA VĂII TROTUŞULUI** am ataşat în Anexa 2, constând în fotografii şi 2 prezentări power-point.